section_heading: Povijest
paragraph_text: Prije osnivanja sastava dvojica prijatelja M. Shadows i Zacky Vengeance bili su članovi dvaju sastava. M. Shadowsov sastav je imao simboličko ime Successful Failure, a Zackyev MPA odnosno Mad Porno Action. Niti jedan od sastava nije zabilježio značajniji uspjeh, te dolaze na ideju da osnuju zajednički glazbeni sastav. Isti je osnovan 1999. godine u Huntington Beachu s članovima M. Shadowsom, Zackyjem Vengeanceom, The Revom i Mattom Vendttom. M. Shadows je došao na ideju imena iz Knjige postanka 4:24 o priči Kajina i Abela. Njihova imena koja koriste kao članovi sastava potekla su od nadimaka iz srednje škole.